《送泰甫贡先生还朝便先往浙东访妻子 其二》
元代·李士瞻

风雨潇潇鸡乱呼，使君无奈赋归欤。草玄易觅扬雄宅，到寺难求太史书。

白发词臣还秘省，紫苞威凤耀云裾。会看同住京华日，退食时时一起予。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。